b'\n_START_ARTICLE_\nSeuraajat\n_START_PARAGRAPH_\nSeuraajat (engl. Watchers) ovat Marvel-kustantamon luoma kosminen puolijumalarotu, joka tarkkailee eri lajeja kehittyneen teknologiansa avulla. Seuraajia l\xc3\xb6ytyy koko tunnetusta universumista, mutta Uatu (joka asuu kriiden luomalla Sinisell\xc3\xa4 Vy\xc3\xb6hykkeell\xc3\xa4 Kuussa) on l\xc3\xa4hin maapallon sankareita oleva Seuraaja. Hahmon loivat Stan Lee ja Jack Kirby. Ensiesiintyminen tapahtui Fantastic Four -lehden numerossa 13 (huhtikuu 1963).\n_START_SECTION_\nHistoria\n_START_PARAGRAPH_\nSeuraajat olivat universumin ensimm\xc3\xa4isi\xc3\xa4 \xc3\xa4lykk\xc3\xa4it\xc3\xa4 rotuja. Heid\xc3\xa4n korkeateknologiset saavutuksensa kehittyiv\xc3\xa4t miljoonia, kenties jopa miljardeja vuosia ennen muita lajeja._NEWLINE_Seuraajat olivat kuitenkin altruistinen rotu. He uskoivat heid\xc3\xa4n luomansa teknologian kuuluvan koko muullekin universumille. Niinp\xc3\xa4 rotu saapui planeetta Prosilicukselle, jossa he puuttuivat luonnolliseen evoluutioon ja lajikehitykseen antaen planeetan hallitsevalle rodulle p\xc3\xa4\xc3\xa4syn atomienergiaan._NEWLINE_Rotu osoittautui kuitenkin v\xc3\xa4kivaltaiseksi ja rauhallisen kehityksen sijaan olennot ajoivat itsens\xc3\xa4 sukupuuttoon ydinsodassa. Kauhistuneet Seuraajat vannoivat olematta en\xc3\xa4\xc3\xa4 koskaan puuttumatta luonnolliseen kehitykseen. Sen sijaan he p\xc3\xa4\xc3\xa4ttiv\xc3\xa4t vain tarkkailla ja seurata._NEWLINE_My\xc3\xb6hemmin er\xc3\xa4s Seuraajista l\xc3\xb6ysi kummallisen aluksen jonka sis\xc3\xa4ll\xc3\xa4 uinui vastasyntynyt Galactus kehitt\xc3\xa4en itse\xc3\xa4\xc3\xa4n. Kunnioittaen miljoonia vuosia vanhaa valaansa Seuraaja ei tuhonnut alusta vaan keskittyi tarkkailemaan sit\xc3\xa4._NEWLINE_Niin maailmankaikkeuden planeettojen tuhoaja, pel\xc3\xa4tty Galactus sai synty\xc3\xa4 rauhassa. On v\xc3\xa4itetty Seuraajien kuitenkin tunteneen katumusta rotunsa mit\xc3\xa4\xc3\xa4ntekem\xc3\xa4tt\xc3\xb6myyteen ja v\xc3\xa4lillist\xc3\xa4 syyllisyytt\xc3\xa4 Galactuksen hirmutekoihin._NEWLINE_Seuraajien lailla yksi kosmoksen suurista roduista on Celestiaalit. Celestiaalit kuitenkin toimivat p\xc3\xa4invastoin mit\xc3\xa4 Seuraajat: he manipuloivat rotujen geneettist\xc3\xa4 kehityst\xc3\xa4. Siksi rotujen v\xc3\xa4lill\xc3\xa4 on jo miljardien vuosien ajan ollut konflikteja (joka kulminoitui amerikkalaisessa Fantastic Four -lehden numerossa 400 \xe2\x80\x93 tilanne rauhoittui kuitenkin Ihmenelosten v\xc3\xa4liintulolla).\n_START_SECTION_\nSeuraajien yhteiskunta\n_START_PARAGRAPH_\nSeuraajia johtaa yksi ainoa muita ylempi Seuraaja joka tunnetaan nimell\xc3\xa4 Ensimm\xc3\xa4inen. Ensimm\xc3\xa4inen on fyysisesti paljon muita Seuraajia suurempi. Seuraajat lataavat kaiken ker\xc3\xa4\xc3\xa4m\xc3\xa4ns\xc3\xa4 informaation Ensimm\xc3\xa4iseen, joka toimii n\xc3\xa4in my\xc3\xb6s tiedon varastointi- ja s\xc3\xa4ilytyspaikkana._NEWLINE_Hyvin v\xc3\xa4h\xc3\xa4n tiedet\xc3\xa4\xc3\xa4n muuta Seuraajista.\n_START_SECTION_\nFysiologia\n_START_PARAGRAPH_\nKaikki Seuraajat ovat kaljuja ja k\xc3\xa4ytt\xc3\xa4v\xc3\xa4t samanlaisia vaatteita (pois lukien Aron). Seuraajien k\xc3\xa4ytt\xc3\xa4m\xc3\xa4t kaavut muistuttavatkin munkkien k\xc3\xa4ytt\xc3\xa4mi\xc3\xa4 uskonnollisia kaapuja. Ihmisten standardeilla Seuraajien p\xc3\xa4\xc3\xa4t ovat ylisuuria suhteessa heid\xc3\xa4n laihoihin ruumiisiinsa (tosin alkuaikoina Seuraajat kuvattiin tukevina). Seuraajien pituus vaihtelee noin viidest\xc3\xa4 metrist\xc3\xa4 aina kuuteen metriin \xe2\x80\x93 tosin he voivat vaihtaa pituuttaan niin halutessaan.\n_START_SECTION_\nTeknologinen taso\n_START_PARAGRAPH_\nSeuraajat ovat O-luokan olentoja (Omnipotentti-luokka, Seuraajien oma luokitus), joten he kykenev\xc3\xa4t manipuloimaan todellisuutta suvereenisti niin tahtoessaan (ainakin paikallisesti)._NEWLINE_Koska Seuraajat eiv\xc3\xa4t osoita voimiaan taisteluissa, voidaan vain harvoista l\xc3\xa4hteist\xc3\xa4 vet\xc3\xa4\xc3\xa4 suoria kuvailuja heid\xc3\xa4n kyvyist\xc3\xa4\xc3\xa4n. Er\xc3\xa4\xc3\xa4ss\xc3\xa4 amerikkalaisessa What If\xe2\x80\xa6-lehdess\xc3\xa4 Uatu hy\xc3\xb6kk\xc3\xa4si Galactuksen kimppuun (n\xc3\xa4m\xc3\xa4 tarinat eiv\xc3\xa4t kuitenkaan kuulu Marvel-universumin normaalijatkumoon) ajaakseen t\xc3\xa4m\xc3\xa4n lopullisesti pois maapallolta. Galactus voitti, mutta kykeni tyydytt\xc3\xa4m\xc3\xa4\xc3\xa4n ruokahalunsa Seuraajan hiipuvalla el\xc3\xa4m\xc3\xa4nenergialla. Sama salaper\xc3\xa4inen el\xc3\xa4m\xc3\xa4nenergia jolla Galactus tyydytt\xc3\xa4\xc3\xa4 ruokahalunsa jyll\xc3\xa4\xc3\xa4 siis my\xc3\xb6s Seuraajien sis\xc3\xa4ll\xc3\xa4._NEWLINE_On mainittava ett\xc3\xa4 Celestiaalit (jotka toimivat my\xc3\xb6s kosmisina tuomareina lajien jatkumiselle) ovat m\xc3\xa4\xc3\xa4r\xc3\xa4nneet Seuraajat tuhottaviksi. Seuraajien rotu on kuitenkin niin laaja ja voimakas, ett\xc3\xa4 jopa Celestiaaleilta kest\xc3\xa4isi satojatuhansia vuosia s\xc3\xa4\xc3\xa4st\xc3\xa4\xc3\xa4kseen tarpeeksi energiaa Seuraajien rodun lopettamiseen.'